
Important Note 


Sabiya Virtual Publication Mukhtalaf Zaraaye Se Mausool 
Shuda Mawaad Ki Isha'at Kar Rahi Hai, Kai Likhhe Waale Apna 
Sarmaya Humein Shaaya (Publish) Karne Ke Liye Irsaal Kar Rahe 
Hain, Hum Ek Aham Wazahat Bayaan Karna Zaroori Samajhte 
Hain Ke Humari Shaya Karda Kitabo Aur Risalo Ke Mundarijaat 
(Contents) Ki Zimmedari Hum Is Hadd Tak Lete Hain Ke Ye Sab 
Ahle Sunnat Wa Jama'at Se Hai Aur Ye Bilkul Zaahir Bhi Hai Ke 
Har Likhari Ka Talluq Ahle Sunnat Se Hai Aur Phir Ulama -e- Ahle 
Sunnat Ki Kitabo Ka Mukhtalaf Zubaano Mein Tarjuma Kiya Ja 
Raha Hai Jinke Baare Mein Kisi Ko Koi Shak Nahin Hona Chahiye 
Aur Phir Baat Aati Hai Lafzi Aur Imlayi Waghaira Ghalatiyo Ki To 
Jo Isha'at Khaas Humari Janib Se Hoti Hai Yaani Wo Kitabein Aur 
Risale Jo Team Abde Mustafa Official Ki Peshkash Hoti Hain 
Unki Zimmedari Hum Lete Hain Aur Jo Humein Dusre Zariyo Se 
Mausool Hota Hai Un Mein Is Tarah Ki Ghalatiyo Ke Hawale Se 
Hum Bari Hain Ke Wahan Hum Har Har Latz Ki Chhaan Phatak 
Nahin Karte 

Team Abde Mustafa Official Ki Ilmi, Tehqeeqi Aur Islahi 
Kitabein Aur Risale Kai Marahil Se Guzarne Ke Baad Shaya Hote 
Hain Lekin Iske Bawajood In Mein Bhi Aisi Ghalatiyo Ka Paaya 
Jaana Mumkin Hai Lihaza Agar Aap Unhein Paayein To Humein 
Ittela Farmayein 

Sabiya Virtual Publication 
Powered by Abde Mustafa Official 

Pyaar Ho Jaaye 


Apne Aap Ko Aisa Banaiye, Aisa Lehja Ikhteyar Kijiye Ke 
Logon Ko Aapse Pyaar Ho Jaaye 
Iska Ye Matlab Nahin Ke Aap Har Kisi Ko Khush Karne Ke Liye 
Har Tameez Ko Bhool Jaayein Balki Hum Ye Kehna Chahte Hain 
Ke Jo Waqayi Achhe Hain, Wo Bhi Aapke Lehje Ki Wajah Se 
Aapke Dushman Na Ban Jaayein 
Kisi Ka Qaul Hai : 
Yaani Baat Jab Dil Se e NIN, 
Nikalti Hai To Dil Ko Lagti eee IA 
Hai Aur Jab Halag Aur ce Il a WH! A ds 
Zubaan Se Kharij Hoti Hai ng 
To Kaano Se Takra Kar GIS) jälgis sd LW ya 
Waapas Laut Aati Hai 


Dil Ke Zariye Hote Huye Apni Baato Ko Baahar Laaiye Taaki 
Kisi Ke Dil Pe Lage Aur Chahe Dushman Ho Par Aapki Dushmani 
Ko Hi Yaad Rakhne Par Majboor Ho Jaaye 

Humein Har Din Pesh Aane Waale Mamlaat Aur Kayi Tarah 
Ke Hadsaat Jo Hum Dekhte Hain, Sabse Ibrat Leni Chahiye Aur 
Har Din Khud Ko Behtar Banane Ki Koshish Karni Chahiye 

Khud Par Kaam Karte Rahein, Isi Darmiyan Ke Aap Dusre 
Kaam Karein 


Abde Mustafa Official 

Nisbat Kaam Aayegi 


Ilm Zaroori Hai, Amal Zaroori Hai Inka Kisi Ko Inkar Nahin 

Deen Ke Liye Aapka Kaam Aur Qaum Ke Liye Khidmaat Bhi 
Qabile Zikr Hain Par In Sab Ke Bawajood Allah Waalo Se Nisbat 
Ek Alag Shay Hai 

Ye Nisbat Aisi Shay Hai Ke Khatam Nahin Hoti, Koi Khatam 
Kar De To Bhi Naam Baaqi Rehta Hai 

Allah Waalo Se Nisbat Rakhne Waale To Paate Hi Hain, 
Nisbat Tod Dene Waale Bhi Paate Hain 

Rakhne Waale Izzat Aur Barkat Paate Hain, Tod Dene Waale 
Zillat Aur Zahmat Paate Hain 

Allah Ta'ala Ne Farmaya Ke Taqwa Ikhteyar Karo Phir 
Farmaya Ke Sachho Ke Saath Ho Jaao 

Ye Hum Inhi Sachho Se Nisbat Ki Baat Kar Rahe Hain 

Inse Nisbat Jode Rakhiye, Ye Ghaire Khuda Zaroor Hain Par 
Khuda Ki Taraf Le Jaane Waale Hain 

Inki Nisbat Wo De Jayegi Jo Poori Zindagi Ki Jiddo Jahad 
Mein Na Mil Sake 


Abde Mustafa Official 

Muhabbat Aur Faqeeri 


Hazrate Abdullah Bin Mufagghal Radiallaho Ta'ala Anho 
Farmate Hain Ek Shakhs Ne Nabiye Kareem Sallallaho Ta'ala 
Alaihi Wasallam Ki Khidmat Mein Arz Kiya : 

Ya Rasoolallah! Allah Ki Qasam! Beshak Main Aapse 
Muhabbat Karta Hoon 

Aap Sallallaho Ta'ala Alaihi Wasallam Ne Irshad Farmaya Ke 
Dekho! Dekh Lo! Kya Keh Rahe Ho? 

Usne Arz Kiya : Bakhuda Main Aapse Muhabbat Karta Hoon, 
Teen Martaba Kaha 

Nabiye Kareem Sallallaho Ta'ala Alaihi Wasallam Ne Irshad 
Farmaya Ke Agar Waqayi Tujhe Mujh Se Muhabbat Hai To Faqar 
(Faqeeri) Ke Liye Zirah Tayyar Kar Lo Kyunki Mujhse Muhabbat 
Karne Waale Ki Taraf Faqar Is Sailaab Se Bhi Zyada Tez Aata Hai 
Jo Apni Manzil Ki Taraf Badh Raha Ho 


(yee SA lolas) 
Huzoor Ki Muhabbat Mein Fageeri Paane Waale Bhi 
Zamane Ke Tajdaaro Se Behtar Hain Balki Koi Mugabla Hi Nahin 
Aakhir Ye To Dekhiye Ke Kis Ki Muhabbat Mein Faqar Mila 
Hai 
Beshak Muhabbat Qurbani Ka Tagaza Karti Hai Aur Jaan Bhi 
De Dena Is Mein Aam Si Baat Hai Phir Maalo Daulat Kis Gali 
Mein Basti Hai 


Abde Mustafa Official 

Aaj Raat Meri Charpaayi Bhi Sooni Na Hoti 


Ek Raat Hazrate Umar Faruque Madine Ki Galiyo Ka Chakkar 
Laga Rahe The Jaisa Ke Aap Aksar Raat Ko Gasht Karte The 

Ek Dafa Aap Ek Aurat Ke Darwaze Se Guzre Jo Darwaza Band 
Kiye Andar Kuchh Ash'aar Padh Rahi Thi Jinka Mafhoom Kuchh 
Yun Hai : 


"Ye Raat Taweel Ho Chuki Hai Aur Is Ke Sitaare Apni Bulandi Ko 
Pahunch Chuke Hain Aur Mujhe Is Baat Ne Bedaar Kar Rakha 
Hai Ke Dil Behlane Ke Liye Mera Dost Nahin, 

Allah Ki Qasam, Agar Uski Zaat Na Hoti To Is Charpaayi Se Iske 
Pahlu Harkat Karte, 

Main Raat Guzaarti Ghaflat Mein, Na Tajjub Karti Aur Na Kisi 
Pe Lanat Karne Waali Hoti, Baatin Lateef Hota Aur Bistar Usko 
Na Gherta, 

Wo Mujhse Mukhtalaf Andaaz Mein Dillagi Karta Goya Raat Ki 
Tareeki Mein Us Ka Abru Chand Ki Tarah Zaahir Hua, Ise Khush 
Karta Jo Uske Qareeb Khelta, 

Wo Mujhe Apni Muhabbat Mein Itaab (Shiddat Se Muhabbat) 
Karta Aur Main Use Inaab Karti Lekin Main Raqeeb Aur 
Nigraan Se Darti Hoon Jo Humare Nafso Ki Nigrani Karta Hai, 
Jiska Katib Kabhi Sust Nahin Hota Aur Kabhi Usse Kotahi Nahin 
Hoti" 

(705 SNG DE) 

Hazrate Umar Ne Apni Beti Se Mushawrat Ke Baad Jung 

Mein Jaane Waale Faujiyo Ki Apne Gharo Mein Waapas Aane Ki 

Muddat Muayyan Ki Ke Zyada Se Zyada Chaar Mahine Tak Fauji 

Reh Sakta Hai Uske Baad Chhutti Le Kar Apne Ghar Aa Jaaye Aur 
Is Aurat Ke Shauhar Ko Bhi Waapas Bulwa Liya 


Aaj Bhi Ye Ash'aar Padhe Jaate Hain, Padhne Waalo Mein 
Ladke Aur Ladkiya Dono Shamil Hain Par Sunne Waala Koi 
Nahin, Agar Sun Le To Samajhne Se Qasir Hai 

Agarche In Alfaaz Ke Saath Nahin Par Na Jaane Kitne Hi Aise 
Hain Ke Isi Akelepan Ko Mahsoos Karte Hain Par Chah Kar Apne 
Dost Ka Qurb Haasil Nahin Kar Sakte 

Nikah Mein Bila Kisi Khaas Wajah Ke Takheer Ki Jaati Hai, 

Awlaad Ko Majboor Kiya Jaata Hai, 

Muashre Ke Usoolo Ke Neeche Dabe Ladke Aur Ladkiya Apni 
Hasrato Ke Saath Is Ehsaas Ko Bhi Dabaye Rakhte Hain, 

Kuchh Kehna To Door, Kuchh Sochne Par Bhi Pabandiya 
Lagne Lagi Hain, 

Paiso Ke Liye Koi Saalo Apni Biwi Ko Akele Chhod Kar Pardes 
Mein Rehta Hai, 

Koi Maal Ki Wajah Se Biwi Se Hi Mahroom Kar Diya Jaata 
Hai, 

Kisi Ke Liye Nikah Mumkin Ho Kar Namumkin Jaisa Hai To 
Kisi Ko Ummeed Bhi Ab Nazar Nahin Aati 

Kaash Ke Log Samjhein Ke Ye Aisi Zaroorat Hai Ke Jiska Inkar 
Asal Mein Fitrat Ki Mukhalifat Hogi 

Hum Isharatan Hi Kehte Hain Ke Aasaniya Paida Karein, 
Aasani Se Milne Dein, Jeeyein Aur Jeene Dein Taaki Kisi Ki 
Saanso Ke Saath Aise Ash'aar Buland Na Ho Warna Jab Kisi Ko 
Takleef Hoti Hai To Ye Sirf Usi Ke Saath Khaas Nahin Hoti Balki 
Iska Asar Humari Soch Se Zyada Door Tak Asar Karta Hai 


Allah Ta'ala Humare Haal Pe Reham Farmaye, Beshak Wo 
Bada Raheem Hai 


Abde Mustafa Official 

Buzurgo Ka Urs Manana Ahadees Se Sabit Hai 


Sunni Jo Buzurgo Ka Urs Manate Hain Yani Har Saal Unke 
Mazaraat Pe Haazir Hote Hain, Salaam Pesh Karte Hain Aur Unki 
Tehseen Karte Hain, Ye Sab Nabiye Kareem Sallallaho Ta'ala 
Alaihi Wasallam Aur Unke Sahaba Se Saabit Hai 


Imam Wagidi (Mutawaffa 207 Hijri) Ka Bayaan Hai Ke: 
Rasoolullah Sallallaho Ta'ala Alaihi Wasallam Har Saal 
Shuhada -e- Uhud Ki Qabro Ki Ziyarat Karte, Jab Aap Ghaati 
Mein Dakhil Hote To Ba Awaaz -e- Buland Farmate Ke Assalamo 
Alaikum Kyunki Tumne Sabr Kiya Pas Aakhirat Ka Ghar Kya Hi 
Achha Hai Phir Hazrate Abu Bakar Siddique Radiallaho Ta'ala 
Anho Har Saal Isi Tarah Karte The Phir Hazrate Umar Radiallaho 
Ta'ala Anho Har Saal Isi Tarah Karte The Phir Hazrate Usman 
Radiallaho Ta'ala Anho 
GOUS 51641) 
Aur Urs Ki Lafzi Asal Ye Hai Ke Hazrate Abu Hurairah 
Radiallaho Ta'ala Anho Bayaan Karte Hain Ke Qabr Mein 
Munkar Nakeer Aa Kar Sawal Karte Hain Aur Puchhte Hain Ke 
Tum Is Shakhs Ke Baare Mein Kya Kaha Karte The Aur Jab Murda 
Keh Deta Hai Ke Ye Allah Ke Bande Aur Uske Rasool Hain Aur 
Kalima -e- Shahadat Padhta Hai To Uski Oabr Wasee Aur 
Munawwar Kar Di Jaati Hai Aur Usse Kehte Hain Ke Us Uroos 
(Dulhe) Ki Tarah So Jao Jis Ko Uske Ahal Mein Sabse Zyada 
Mahboob Ke Siwa Koi Bedaar Nahin Karta 
(TO SAS) 
Is Hadees Mein Momin Ke Liye Uroos Ka Lafz Waarid Hai Aur 
Uroos Ka Lafz Urs Se Makhooz Hai Aur Ye Urs Ki Lafzi Asal Hai 
Urs Ki Haqeeqat Ye Hai Ke Saal Ke Saal Saliheen Aur 
Buzurgaane Deen Ke Mazaraat Ki Ziyarat Ki Jaaye, Un Par 
Salaam Pesh Kiya Jaaye Aur Unki Tareef Wa Tauseef Ke Kalimaat 
Kahe Jaayein Aur Itni Miqdaar Sunnat Hai Aur Quraan Shareef 

Padh Kar Aur Sadqa Wa Khairat Ka Zakheera Sawaab 
Pahunchana Deegar Ahadees -e- Sahiha Se Saabit Hai Aur Unke 
Waseele Se Dua Karna Aur Unse Apni Hajaat Mein Allah Se Dua 
Karne Aur Shafa'at Karne Ki Darkhwast Karna Is Ka Suboot Imam 
Tabrani Ki Is Hadees Se Hai Ke Jis Mein Hazrate Usman Bin 
Haneef Ne Ek Shakhs Ko Nabi Sallallaho Ta'ala Alaihi Wasallam 
Ke Wasile Se Dua Karne Aur Aapse Shafa'at Ki Darkhwast Karne 
Ki Hidayat Ki, 
Ye Hadees Sahih Hai 
te, Ese NEL 0656 Si Bee 84 PG ED 
OUNI AG eed INGI YES ee MEL ak ATA SNG 
Isi Tarah Imam Ibne Abi Shayba Ne Riwayat Kiya Hai Ke 
Hazrate Umar Radiallaho Ta'ala Anho Ke Zamane Mein Ek Baar 
Qahat Pad Gaya To Hazrate Bilal Bin Haaris Radiallaho Ta'ala 
Anho Ne Nabi Sallallaho Ta'ala Alaihi Wasallam Ki Qabr 
Mubarak Par Haazir Ho Kar Arz Kiya Ya Rasoolallah Sallallaho 
Ta'ala Alaihi Wasallam! Ummat Ke Liye Baarish Ki Dua Kijiye 
Kyunki Wo Halaak Ho Rahe Hain (Al Hadees) 
SWE ce Ce AE ee WAFIKIA 
(4906-4905 12% 
In Tamam Baato Se Saabit Hua Ke Urs Manana Koi Bidd'at 
Nahin Aur Na Hi Najayez Hai Balki Quraano Sunnat Se Saabit Hai 


Abde Mustafa Official 

Kya Bina Sohbat Walima Nahin Hota? 


Ye Sunne Ko Aksar Milta Hai Ke Agar Shabe Zufaaf (Shadi Ki 
Pehli Raat) Mein Sohbat Na Ki Jaaye To Walima Nahin Hota Aur 
Phir Sahih Mas'ala Maloom Na Hone Ki Wajah Se Kayi Tarah Ki 
Ghalat Fahmiya Paida Ho Jaati Hain Jaisa Ke Aap Abhi Padhenge 


Hazrat Allama Mufti Waqaruddin Qadri Rahimahullahu 
Ta'ala Se Sawal Kiya Gaya Ke Kisi Ladki Ka Nikah Ayyam -e- Haiz 
(Yaani Haiz Ke Dino) Mein Hua Aur Abhi Wo Paak Nahin Huyi 
Thi Ke Walima Kar Diya Gaya Phir Jab Paak Huyi To Ladke Waalo 
Ne Dobara Mukhtasar Dawate Walima Ka Ehtimam Kiya, Ab 
Ladke Waale Ladki Waalo Se Ye Kehte Hain Ke Pehli Dawate 
Walima Ka Kharch Tum Ada Karo, 

Quraano Hadees Ki Raushni Mein Wazahat Farmayein Ke 
Ladke Waalo Ka Mutalba Durust Hai Ya Nahin? 

Aap Rahimahullahu Ta'ala Likhte Hain Ke Haalate Haiz Mein 
Nikah Jaayez Hai Aur Agar Aisa Ho Gaya To Miya Biwi Tanhayi 
Mein Kuchh Waqt Guzaar Lein Agarche Hugoog -e- Zaujiyat Ada 
Na Karein (Sohbat Na Karein) To Walima Bhi Ho Jayega, Walima 
Ko Dobara Karne Ki Zaroorat Na Thi Aur Iske Kharche Ka 
Mutalba Ladki Waalo Se Kisi Tarah Nahin Kiya Ja Sakta 

(1207 3G45stJ6s) 

Maloom Hua Ke Agar Sohbat Na Karein To Bhi Walima Ho 

Jaata Hai 


Abde Mustafa Official 

Maine Aur Gunaah Kiye Hain 


Huzoor Sallallaho Ta'ala Alaihi Wasallam Ne Irshad Farmaya 
Ke Sabse Pehle Jo Jannat Mein Dakhil Hoga Main Use Bhi Jaanta 
Hoon Aur Jo Sabse Aakhir Mein Dozakh Se Nikala Jayega Use 
Bhi Jaanta Hoon 

Qiyamat Ke Din Ek Aadmi Ko Laaya Jayega Aur Kaha Jayega 
Ke Iske Sagheera Gunaah Iske Saamne Pesh Karo Aur Kabeera 
Gunaah Isse Chhupa Ke Rakho Phir Usse Kaha Jayega Ke Fulaan 
Fulaan Din Toone Fulaan Fulaan Kaam Kiya To Wo Is Ka Iqraar 
Karega Aur Saath Hi Kabeera Gunaho Se Dar Raha Hoga To Kaha 
Jayega Ke Ise Iski Har Burayi Ke Badle Neki Ata Kar Do 

Wo Fauran Kahega Ke Mere Kuchh Aur Gunaah Bhi Hain Jo 
Yahan Mujhe Dikhayi Nahin De Rahe 

Hazrate Abuzar Radiallaho Ta'ala Anho Farmate Hain Ke 
Rasoole Akram Sallallaho Ta'ala Alaihi Wasallam Ne Ye Farmaya 
To Maine Aapko Muskurate Huye Dekha Hatta Ke Aapki 
Daadhein Zaahir Ho Gayi 


(532 a ayasa A 


Abde Mustafa Official 

Pichhe Is Imam Ke Kehna Kufr Hai! 


Qutbe Madina, Hazrate Shaykh Ziauddin Madani 
Rahimahullahu Ta'ala Se Namaz Ke Baare Mein Sawal Kiya Jaata 
Ke Wahabi Imam Ke Pichhe Padhi Jaane Waali Namaz Ho Jayegi 
Ya Nahin? 

Aap Farmate Ke Agar Imam Gustakhe Rasool Ho Aur 
Muqtadi Ko Ye Baat Achhi Tarah Pata Ho To Mere Nazdeek (Iske 
Bawajood) "Pichhe Is Imam Ke" Kehna Kufr Hai 


Ye Bhi Farmaya Karte Ke Hijaaze Muqaddas Mein Namaz Ki 
Imamat Ka Mas'ala Naya Nahin Hai Balki Musalmano Par Namaz 
Ki Tangi Ka Ye Chautha Daur Hai 

Pehla Daur Wo Tha Jab Ameerul Momineen Hazrate 
Sayyiduna Usmaane Ghani Radiallaho Ta'ala Anho Ko Shaheed 
Kiya Gaya To Aksar Sahaba Ne Balwaaiyo Ke Muqarrar Karda 
Imam Ke Pichhe Namaz Nahin Padhi Us Waqt Tak Ke Hazrate Ali 
Ka Zuhoor Hua 

Dusra Daur Yazeed Maloon Ka Aaya Jisne Imame Aali 
Maqaam Ko Badi Bedardi Se Zibah Karwaya, Us Wagt Bhi Aksar 
Sahaba Aur Tabayeen Ne Unke Muqarrar Karda Imam Ke Pichhe 
Namaz Padhne Ko Bura Jaana 

Teesra Daur Hajjaj Bin Yusuf Ka Tha, Wo Bada Zalim Tha, 
Rasoolullah Ke Sahaba Ko Apne Saamne Zibah Karwane Se Bhi 
Gurez Na Kiya To Us Waqt Bhi Hukumat Ke Muqarrar Karda 
Imamo Ke Pichhe Aksar Ne Namaz Na Padhi 

Wo Log Na Aqeede Ke Gande The Aur Na Aamal Ke, Wo 
Zalimo Aur Fasiqo Ke Muqarrar Karda The Aur Wo Kisi Ko 
Majboor Bhi Nahin Karte The Jo Un Ke Pichhe Namaz Padhe Aur 
Jo Na Padhe Us Se Kisi Qism Ka Muwakhaza Na Karte 

Aur Ab Ye Chautha Daur Najdiyo Ka Hai, Ye Aamal Ke Bhi 
Bure Aur Aqeede Ke Bhi Gande Hain, Aur Ye Majboor Bhi Karte 
Hain Ke Humare Muqarrar Karda Imam Ke Pichhe Namaz Padho 
Aur Jo In Ke Pichhe Namaz Nahin Padhte Unhein Tarah Tarah Se 

Tang Karte Hain Halanki Namaz Ka Talluq Dil Se Hai, Agar Kisi Ka 
Dil Hi Imam Ki Taraf Se Mutmain Nahin To Uski Namaz Imam Ke 
Pichhe Kaise Ho Jayegi? 

Jo Unke Aqaid Par Ittela Rakhte Hain Unki Namaz To Nahin 
Hogi Aur Jinko Unke Aqaid Ki Khabar Nahin Wo Allah Aur Rasool 
Ki Muhabbat Mein Ke Ye Kaaba -e- Muazzama Aur Masjide 
Nabawi Shareef Ke Imam Hain, Is Aqeedat Mein Unke Pichhe 
Namaz Padh Lete Hain, Allah Ta'ala Se Ummeed Hai Ke Unki 
Namazein Qabool Farma Lega, Wahi Qadir Aur Qabool Farmane 
Waala Hai 


BES AA 


Abde Mustafa Official 

Dil Thaam Ke Padhein 


Saudia Arab Ki Ek Adalat Mein Ek Muqaddime Ka Faisla 
Sunaya Gaya Aur Qaazi Khud Rone Laga, Saath Mein Jitne Log 
Maujood The Sab Ki Aankhein Bheeg Gayi 

Aaiye Dekhte Hain Muqaddima Kya Tha 


Ye Waqiya Ek Shakhs Ka Hai Jo Ek Gaaon Mein Rehta Tha, 
Uski Ek 90 Saal Ki Boodhi Maa Thi Jo Uske Liye Uski Kayenaat 
Thi 

Ye Shakhs Bhi Boodha Ho Chuka Tha Aur Ghurbat Mein Din 
Basar Ho Rahe The 

Ye Apni Maa Ki Din Raat Dekh Bhaal Karta Aur Maa Ko Bhi 
Is Bete Se Bahut Zyada Muhabbat Thi Aur Wo Subah Shaam Iske 
Liye Duayein Karte Na Thakti 

Ye Shakhs Apni Maa Ki Khidmat Mein Sukoon Aur Aakhirat 
Ka Achha Ghar Dekhta Tha 

Sab Kuchh Theek Ja Raha Tha Ke Dusra Beta Jo Shehar Mein 
Rehta Tha Wo Apni Maa Ko Lene Aa Gaya Aur Uska Mutalba Tha 
Ke Itne Arse Tum Ne Maa Ko Rakha, Ab Main Apne Paas 
Rakhunga 

Is Shakhs Ke Liye Ye Aisa Tha Ke Jaise Kisi Ne Jaan Se Badh 
Kar Kuchh Maang Liya Ho, Ise Apni Dunya Andheri Hoti Nazar 
Aa Rahi Thi, Isne Bhai Ko Bahut Samjhaya Ke Main Maa Ke Bina 
Nahin Reh Sakunga Par Usne Na Maani Aur Zidd Pe Ada Raha 
Aur Ye Mamla Panchayat Phir Hal Na Hone Par Adalat Tak 
Pahunch Gaya 

Qaazi Ne Pehle Koshish Ki Ke Dono Ke Beech Sulah Ho Jaaye 
Par Aisa Na Hua To Qaazi Ne Maa Ko Adalat Mein Laane Ka Kaha 
Aur Jab Use Laaya Gaya To Qaazi Ne Usse Puchha Ke Aapko Kis 
Ke Saath Rehna Hai? 

Wo Boodhi Maa Apne Daaman Se Aankho Ko Khushk Kar Ke 
Kehne Lagi Ke Mere Liye Ye Faisla Karna Dushwar Hai, Ye Dono 
Bete Meri Do Aankhein Hain Aur Kaise Main Ek Bachhe Ke Haq 

Mein Dusre Ke Khilaf Faisla Kar Sakti Hoon, Mere Liye Dono 
Barabar Hain 

Qaazi Ne Us Shakhs Ki Maali Haalat, Kamzori Aur Uske Bhai 
Ki Haalat Aur Khushhaali Ke Asbaab Ko Dekhte Huye Chhote 
Bhai Ke Haq Mein Faisla Suna Diya 

Qaazi Ke Faisla Sunate Hi Wo Shakhs Dardnaak Cheekho Ke 
Saath Rone Laga Aur Adalat Uski Aawaz Se Goonj Uthi 

Uske Bilak Bilak Ke Rone Se Qaazi Saahib Aur Kamre Mein 
Maujood Log Bhi Aansuo Ko Rok Na Sake 

Qaazi Saahib Rote Huye Kursi Se Uth Gaye Aur Kamre Ke Log 
Us Shakhs Se Gale Lag Ke Roye 

Jab Us Shakhs Ne Apni Maa Ke Qadmo Ko Bosa Dete Huye 
Rukhsat Hone Ki Ijazat Chahi To Chhote Bhai Ki Bhi Cheekhein 
Nikal Gayi 

Ye Waqiya Padh Kar Ghaur Karein Ke Jin Boodhi Maao Ko 
Old House Waghaira Mein Chhod Diya Jaata Hai Ya Unhein Alag 
Kar Diya Jaata Hai, Agar Unhone Ye Padh Liya To Un Par Kya 
Guzregi 

Apni Maa Ko Faramosh Kar Ke Biwi Ke Har Jaayez Najayez 
Hukm Ki Farmabardari Karne Waale Ise Padhein Aur Ghaur 
Karein Ke Allah Ki Ata Karda Kitni Badi Neamat Ko Wo Faramosh 
Kar Rahe Hain 

Khush Naseeb Hai Wo Shakhs Jiski Maa Zinda Hai Aur Use 
Khabar Hai Ke Ye Kitni Badi Neamat Mere Paas Maujood Hai 


Abde Mustafa Official 

Ek Wali Ki 3 Nishaniya 


Hazrate Khwaja Bahauddin Naqshband Rahimahullahu 
Ta'ala (Mutawaffa 792 Hijri) Ne Ek Wali Ki Jo Teen Alamatein 
Bayaan Farmayi Hain Wo Ye Hain: 


he AE 

A Juss sin URS 
Haqeedi Wali Ki Teen Nishaniya Hain, Pehli Ye Hai Ke Tu Uske 
Chehre Ko Dekhe To Tera Dil Uska Garweeda Ho Jaaye (Yaani 

Use Dobara Dekhne Ki Aarzu Tere Dil Mein Angdaiya Lene 
Lage) 

OMS RU Es 

abee? Ea 
Dusri Alamat Ye Hai Ke Jab Wo Majlis Mein Israar Wa Hagaig 


Bayaan Kare To Uski Baatein Sunne Waalo Ke Dil Moh Le Aur 
Sunte Rehne Ko Jee Chahe 
(e Ah UIE 
ET PA 
Haqeeqat Mein Jahaan Ke Khaas Tareen Wali Ki Teesri Nishani 
Ye Hai Ke Uske Aaza Se Nashaista Harakaat Sarzad Na Ho 
(Goya Uski Khilwat Wa Jalwat Mein Kisi Oism Ka Tazaad Na 
Ho) 
[Wo Jis Tarah Logon Ke Darmiyan Baa Amal Ho Usse Zyada 
Akele Mein Ba Amal Ho] 


(170451 Vee) 


Abde Mustafa Official 

Sultan Malik Shah, Wazeer Nizamul Mulk Aur 
Taleemi Idaare 


Saljooqi Badshaho Ke Naamwar Wazeer Nizamul Mulk Ne 
Jab Saltanat Ke Toolo Ard Mein Taleemi Idaaro Ka Jaal Bichha 
Diya Aur Taleem Ke Liye Itni Badi Raqam Kharch Ki Ke Talaba 
(Padhne Waale) Kitabo Ki Farahimi Aur Dusre Kharcho Se Be 
Niyaaz Ho Gaye To Sultan Malik Shah Ne Farmaya Ke Wazeere 
Aazam Ne Itna Maal Is Mein Kharch Kiya Hai Ke Itni Raqam Se 
Jung Ke Liye Poora Lashkar Tayyar Ho Sakta Hai, Aakhir Itna 
Maalo Zar Jo Aapne In Par Lagaya Hai To Is Mein Aap Kya Dekhte 
Hain? 

Wazeer Nizamul Mulk Ki Aankho Mein Aansu Aa Gaye Aur 
Kehne Lage : Aalijaah! Main To Boodha Ho Gaya Hoon, Agar 
Neelam Kiya Jaaun To 5 Deenar Se Zyada Boli Na Ho, Aap Ek 
Naujawan Turk Hain Taaham Mujhe Ummeed Nahi Ke 30 
Dirham Se Zyada Aapki Bhi Qeemat Aaye, Is Par Bhi Khuda Ne 
Baadshah Banaya Hai 

Baat Ye Hai Ke Mamalik Fatah Karne Ke Liye Aap Jo Lashkar 
Bharti Karna Chahte Hain Unki Talwarein Zyada Se Zyada 2 Ghaz 
Ki Hongi Aur Unke Teer 300 Qadam Se Zyada Door Nahin Ja 
Sakenge Lekin Main In Taleemi Idaro Mein Jo Fauj Tayyar Kar 
Raha Hoon Unke Teer Farsh Se Arsh Tak Jayenge 


(3597 e746) 


Qaumo Ke Urooj Aur Zawaal Ka Ek Raaz Taleem Mein 
Poshida Hai 

Taleem Hi Wo Shay Hai Ke Jiske Zariye Insan Ko Sha'oor Ata 
Kiya Jaata Hai, Uski Fikr Wasee Hoti Hai, Uske Zehan Mein Poori 
Dunya Basi Hoti Hai Agarche Wo Kisi Kone Mein Baitha Ho 

Humein Bahut Zyada Zaroorat Hai Ke Hum Taleemi Nizaam 
Par Khaas Tawajjoh Dein, Sirf Rasmi Padhayi Ya Sanad Nahin 
Balki Zimmedari Ke Saath Is Kaam Ko Anjaam Dein Aur Jo Is 

Kaam Mein Apne Shabo Roz Guzaar Rahe Hain Unki Jahan Tak 
Ho Sake Khidmat Karein 


Abde Mustafa Official 

Bacchon Ko Aazadi Dijiye 


Muhataram Walidain! Aap Ne Kabhi Na Kabhi Ye Jumla 
Zaroor Suna Hoga "Rok Tok Ki Zyaadati Bacchon Ko Baaghi Bana 
Deti Hai" Ye Ek Haqeeqat Hai Jis Umar Main Bacchon Ka Zehan 
Aazadi Chahta Hai Us Umar Main Agar Bacchon Ki Aazadi 
Chheen Li Jaaye To Un Ki Shakhsiyat Par Manfi Asraat Murattab 
Hote Hain Aur Jab Bacche Un Manfi Asraat Ke Saaye Main 
Parwan Chadhte Hain To Natijatan Ahsase Kamtari Ka Shikar Ho 
Jaate Hain Un Ki Khud Aitimadi Ko Nuqsaan Pahunchta Hai, 
Mushkil Halaat Se Nimatne Aur Faisle Karne Ki Salahiyat Khatm 
Ho Jaati Hai, Zindagi Ki Har Marhale Par Unhein Ghalati Ka 
Khauf Laahiq Rahta Hai Aur Ye Tamam Cheezein Bacchon Ka 
Mustaqbil Taarik Kar Deti Hain. 

Yaad Rakhe! Durust Tarbiyat Hi Bacche Ke Roshan 
Mustaqbil Ki Zamanat Hoti Hai Lihaaza Jis Waqt Tarbiyat 
Maraahil Mein Ho Unhein Kuch Cheezon Ki Aazadi Dijiye: 

(1) Tajurbaat Ki Aazadi: 

Agar Aap Ke Bacche Koi Naya Aur Achha Kaam Karte Hain 
To Unhein Rok Kar Un Ki Salahiyat Ko Zang Aalood Mat Kijiye 
Balki Apne Mufeed Mashwaron Aur Tajurbaat Ki Raushni Main 
Un Ki Madad Kijiye. 

(2) Khauf Se Aazadi : 

Yaad Rakhiye! Be Ja Khauf Bacchon Mein Buzdili Aur Kam 
Himmati Paida Karta Hai Agar Aap Bacchon Par Zor Zabardasti 
Karenge To Un Mein Khauf Paida Hoga Wo Aap Se Mashwara 
Karte Huye Ghabrayenge Ya Phir Wo Ziddi Ho Jayenge Kyunki 
Zaroorat Se Zyada Daat Ya Maar Peet Bacche Ke Zehan Mein 
Khauf Paida Kar Deti Hai Apne Rawaiye Main Narmi Paida Kijiye 
Bacchon Ko Apni Khamiyan Talaash Karne Ka Mauqa Dijiye 
Imtihanat Aur Deegar Aham Kamon Mein Naqami Ki Soorat 
Main Unhein Daantne Ya Maarne Ki Nahin Balki Un Ki Himmat 
Badhane Aur Hausla Afzaayi Ki Zaroorat Hoti Hai. 

(3) Ghuftagu Ki Aazadi: 

Adam Tawajjo Ki Wajah Se Bacche Aur Aap Ke Darmiyan 
(Communication) Gape Aa Jata Hai Jis Ki Wajah Se Bacche Aap 
Se Hichkichahat Mehsoos Karta Hai Aap Bacche Ko Aisa Mahol 
Faraham Karein Bacche Aap Ko Apna Khair Khwah Samajhte 
Huye Har Maujoo Par Khul Kar Baat Kar Sake. 

(4) Mashware Ki Aazadi : 

Agar Aap Bacche Main Quwwate Faisla Mazboot Karna 
Chahte Hain To Bacche Ko Maahwara Dene Ki Bhi Aazadi Dein 
Taaqe Uske Andar Raaye Qaaim Karne Ki Salahiayt Paida Ho. 
(5) Khel Ki Aazadi: 

Aksar Walidain Bacche Ko Chot Lagne Ke Dar Se Khelne Se 
Rokte Hain Jabke Chot Hi Bacche Ko Ahtiyat Karna Sikhati Hai 
Bacchon Ko Aisa Mahol Faraham Kiya Jaye Ke Unhein Badi Aur 
Gehri Chot Na Lage Halki Phulki Kharash Ya Thokar Lag Kar Gir 
Jana Un Ki Jismani Mazbooti Aur Shakhsi Taamir Ka Zariya Hai. 

Muhataram Walidain! 

Mundarija Baala Naqat Ko Samne Rakhte Huye Bacche Ki 
Tarbiyat Mein Aazadi Ka Hissa Bhi Shamil Kijiye Taaqi Bacche Ki 
Shakhsiyat Ki Taamir Ho Us Ka Mustagbil Taarik Ke Bajaye 
Taabnak Ho Aur Wo Muashre Main Kamiyab Fard Ki Haisiyat Se 
Zindagi Guzaar Sake. 


Abde Mustafa Official 

Umar Da Pehla Number 


Pakistan Ke Ek Muqarrir Ne Apne Ek Bayaan Mein Kaha Ke 
Hazrate Ali Radiallaho Ta'ala Anho Ke Liye "Ali Da Pehla 
Number" Kehna Agar Ghalat Hai To Phir Aala Hazrat 
Rahimahullahu Ta'ala Par Bhi Fatwa Lagaya Jaaye Kyunki 
Unhone Hazrate Ali Ki 18 Awwaliyaat Ka Zikr Kiya Hai Yaani Jin 
Mein Ali Da Pehla Number Hai 


Hum Kehte Hain Ke Phir Is Mein Hazrate Ali Radiallaho 
Ta'ala Anho Ki Hi Kya Takhsees? Aap Sirf 18 Awwaliyaat Ki Baat 
Kar Rahe Hain Jabki Hazrate Umar Radiallaho Ta'ala Anho Ki 50 
Ke Qareeb Awwaliyaat Kitabo Mein Maujood Hai Aur Phir Isi 
Tarah Hazrate Usman Ghani Radiallaho Ta'ala Anho Ki 
Awwaliyaat Bhi Hain Lekin Iska Ye Matlab To Nahin Ke Hum 
Umar Da Pehla Number Ya Usman Da Pehla Number Ke Naare 
Lagana Shuru Kar Dein 

Hum Sab Jaante Hain Ke Ye Ali Da Pehla Number Ka Naara 
Kis Tanazur Mein Lagaya Jaata Hai Phir Iski Raah Nikalne Ka Kya 
Matlab Samjha Jaaye? 

Baat Hai Khilafat Ki To Phir Yahan Yahi Sahih Hai Ke Ali Da 
Pehla Number Nahi Balki Chautha Number Hai 

Allah Ta'ala Humein Fitno Se Mahfooz Rakhe 


Abde Mustafa Official 

Pyaar Kiya Phir Sabr Kiya Aur Phir Hazrate Ali Ne 
Shadi Karwa Di 


Hazrate Ali Radiallaho Ta'ala Anho Ki Ek Baandi Thi Aur Ek 
Moazzin Bhi Tha Jo Ruhaba Mein Rehta Tha Aur Subah Andhere 
Mein Azaan Deta Tha Aur Ye Baandi Nehar Se Paani Lene Jaaya 
Karti Aur Jab Is Moazzin Ke Paas Se Guzar Hota To Ye Kehta Ke 
Aye Fulaani! Allah Ki Qasam Main Tumse Muhabbat Karta 
Hoon! 


Jab Ye Isne Kayi Dafa Kiya To Baandi Ne Hazrate Ali Ko Ye 
Baat Bata Di 

Hazrate Ali Ne Kaha Ke Ab Ki Baar Jab Wo Tumhein Aisa 
Kahe To Tum Bhi Kehna Ke Haan Main Bhi Tumse Muhabbat 
Karti Hoon, Ab Kya Chahte Ho? Us Baandi Ne Aisa Hi Kaha To Us 
Moazzin Ne Kaha Ke Ab Hum Sabr Karenge Hatta Ke Allah Ta'ala 
Koi Faisla Na Farma De Aur Beshak Wahi Behtar Faisla Farmane 
Waala Hai 


Ye Baat Baandi Ne Hazrate Ali Ko Batayi To Aapne Us 
Moazzin Ko Bulwaya Aur Use Khush Aamadeed Kar Ke Apne 
Paas Baithaya Aur Puchha Ke Kya Tumhein Fulaani Se 
Muhabbat Hai? 


Usne Arz Kiya : Haan Ameerul Momineen! 

Aapne Puchha Ke Kya Kisi Aur Ko Bhi Ilm Hai? 

Arz Kiya : Allah Ki Qasam Aur Kisi Ko Iska Ilm Nahin 

Phir Aapne Baandi Use De Ke Farmaya Ke Ise Le Jaao Aur Ye 
Allah Hi Ke Hukm Se Hai Aur Allah Behtar Hukm Karta Hai 


(GR UGA) 


Pyaar Ke Maaro Par Humare Akabireen Taras Khaate Aaye 
Hain, Un Pe Reham Karne Ka Dars Hume Sahaba Ke Amal Se 
Milta Hai Aur Jab Koi Sharayi Wajah Na Ho To Pyaar Karne 
Waalo Ko Mila Dena Hi Achha Hai 

Aaj Kal Pehle To Zaroori Hai Ke Khud Isse Bachein Aur Apni 
Awlaad Ko Bachayein Lekin Jaisa Ke Zaahir Hai, Ye Aisa Aam Ho 
Gaya Hai Ke Bachhe Se Bade, Har Ek Ki Koi Na Koi Kahani Hai To 
Is Mein Zaroori Hai Ke Unki Madad Ki Jaaye Aur Wo Is Tarah Ke 
Unhein Rishte Mein Baandh Diya Jaaye Warna Fitne Sar 
Uthayenge 

Ishqe Majazi Ki Tabahkariyo Pe Baat Karein, Zaroori Hai Par 
Ek Tarfa Hi Baat Karna Aur Jo Is Mein Pad Chuke Hain Unhein 
Koi Raah Na Dikhana Ye Sahih Nahin Hoga Warna Wo Khud Apni 
Raahein Bana Lenge Jo Shayad Mazeed Tabahkariyo Ka Sabab 
Ban Jaaye 


Abde Mustafa Official 

Kya Chhat Phaad Kar Meraj Ke Liye Safar Hua? 


Behrul Uloom, Hazrat Allama Mufti Abdul Mannan Aazmi 
Rahimahullahu Ta'ala Se Sawal Kiya Gaya Ke Zaid Kehta Hai Ke 
Jab Huzoor Sallallaho Ta'ala Alaihi Wasallam Ko Meraj Huyi To 
Aap Umme Haani Ke Ghar Mein Tashreef Farma The Aur Aap 
Chhat Phaad Kar Arshe Mualla Par Gaye, Darwaze Se Nahin 
Isliye Zanjeer Hilne Ki Koi Zaroorat Nahin Aur Ye Zanjeer Ke 
Hilne Waali Baat Sahih Nahin Aur Allah Ta'ala Se 90 Baatein Huyi 
Jin Mein Se 60 Aapne Bayaan Ki Aur 30 Chhupa Li 


Aap Jawab Mein Likhte Hain Ke : 

Hadees Mein Jibreel -e- Ameen Ke Baare Mein To Ye Hai Ke 
Jab Wo Meraj Ke Liye Aaye To Darwaze Se Nahin Balki Chhat Ko 
Phaad Kar Aaye Lekin Huzoor Isi Phati Huyi Chhat Se Arsh Pe 
Gaye Ye Baat Riwayat Mein Nahin Balki Zaid Ki Atkal Pachhu Hai 


Mulla Ali Qaari Ne Mirqaat Mein Aur Shaykh Abdul Haq 
Muhaddise Dehelvi Ne Lam'aat Mein Likha Hai Ke : 

Riwayato Mein Is Mauqe Par Kayi Alfaaz Aaye Hain, Kisi 
Mein Hai Ke Main Hateem Mein So Raha Tha Aur Baaz Mein Hai 
Ke Baitullah Ke Paas Tha Aur Baaz Mein Hai Ke Mere Ghar Ki 
Chhat Khuli Aur Main Makka Mein Tha Aur Baaz Mein Hai Ke 
Shaibe Abi Talib Se Meraj Huyi Aur Baaz Mein Hai Umme Haani 
Ke Ghar Se, In Sab Riwayato Mein Tatbeeq Ye Hai Ke Ye Sab 
Jagahein Qareeb Hi Hain, 


Aap Umme Haani Ke Ghar The, Ghar Ki Chhat Khuli Aur Isse 
Firishta Utra Phir Wo Mujhe Baitullah Shareef Mein Le Aaya 

Dekhiye Yahan Saaf Tehreer Hai Ke Ghar Mein Se Kaaba 
Shareef Ke Paas Laaye To Ghar Ki Chhat Phaad Ke Aane Ki Kya 
Zarurat Thi 


Zaid Kisi Riwayat Mein Ye Nahin Dikha Sakta Ke Huzoor 
Chhat Phaad Kar Arshe Mualla Ke Liye Gaye 

Aaj Log Deeno Mazhab Se Door Ho Gaye Hain, Be Padhe 
Likhe Log Deeni Mamlaat Mein Dakhal Dene Lage Hain 

Khud Bhi Gumraah Hote Hain Aur Dusro Ko Bhi Gumraah 
Karte Hain 


(182181564145) 

Imam Abu Hanifa Kaun Hain? Hum Hanafi Hain 


Ye Baat Hum Afsos Ke Saath Hi Keh Sakte Hain Ke Kayi 
Humare Sunni Bhai Behno Ko Pata Hi Nahin Ke Imam Abu 
Hanifa Kin Ka Naam Hai Aur Inse Humein Kya Nisbat Hai! 

Kayi Log Jab Unse Puchha Jaaye Ke Aap Hanafi Hain? 

Jawab Ye Dete Hain Ke Pata Nahin Kyunki Unhein Maloom 
Hi Nahin Ke Wo Hanafi Hain Halanki Dekhne Pe Maloom Hota 
Hai Ke Wo Hanafi Fiqh Par Hi Amal Karte Hain 


Abde Mustafa Official Ki Taraf Se Sunniyo Mein Rishte Ke 
Liye Jo E Nikah Service Shuru Ki Gayi Hai To Us Mein Profile 
Banate Waqt Iska Bhi Sawal Kiya Jaata Hai Ke Wo Kis Fiqh Ke 
Manne Waale Hain To Kayi Logon Ka Is Pe Ulta Sawal Aata Hai 
Ke Ye Fiqh Kya Hai Aur Ye Hanafi, Shafayi, Maliki Aur Hambali 
Kya Hota Hai? 

Is Tarah Ki Laa Ilmi Jab Humare Darmiyan Maujood Hai To 
Phir Afsos Ka Hi Maqaam Hai 

Humein Har Tarah Se Apni Tarikh, Apne Akabireen Aur Apne 
Deen Se Mutalliq Har Baat Ko Aam Karne Ki Zaroorat Hai Kyunki 
Jab Ye Aam Kiya Jayega To Tabdeeli Khud Ba Khud Nazar Aayegi 


Abde Mustafa Official 

Ek Aashiq Ko Bacha Ke Insaniyat Ko Bacha Liya 


Makka Mein Ek Tajir (Businessman) Tha Jo Ghulamo Aur 
Laundiyo Ki Tijarat Karta Tha (Jaisa Ke Pehle System Tha Ghulam 
Bechne Khareedne Ka) 

Uske Paas Ek Khubsoorat Ladki Thi Jiske Husn Ki Badi Tareef 
Ki Jaati Thi 

Ye Tajir Usko Hajj Ke Mausam Mein Saamne Laata Tha Aur 
Log Use Dekh Kar Uske Liye Badi Qeemat Dene Ko Tayyar Ho 
Jaate Magar Ye Usko Farokht Nahi Karta Tha Aur Bahut Zyada 
Qeemat Maangta Tha 

Isi Darmiyan Ek Jawan Ladka Jo Ibadat Guzaar Tha Usne Bhi 
Is Ladki Ki Numayish Hote Huye Ek Baar Dekh Liya Aur Wo Iske 
Dil Mein Utar Gayi 


Ab Ye Ise Dekhne Aaya Karta Aur Dekh Kar Laut Jaata 

Phir Us Ladki Ko Parda Karwa Diya Gaya To Ye Bahut 
Ghamgeen Aur Sakht Beemar Ho Gaya Aur Iska Jism Pighalne 
Laga Chunanche Ye Logon Se Alag Thalag Rehne Laga Aur Iski 
Ye Museebat Hajj Ke Mausam Tak Chalti (Yaani Saal Bhar Is Haal 
Mein Rehta) Phir Use Numaish Waale Dino Mein Dekh Ke Thoda 
Sukoon Paata 


Ye Jawan Isi Tarah Kaafi Dubla Patla Ho Gaya Aur Pighalta 
Raha To Isse Hazrate Moosa Makki Rahimahullahu Ta'ala Ne 
Wajah Puchhi, Usne Pehle Mana Kiya Phir Bata Diya To Aapne 
Us Pe Taras Khaya Ke Ye Bechara Kitni Badi Museebat Mein 
Phans Kar Kis Haalat Ko Pahunch Gaya Hai To Main Us Ladki Ke 
Maalik Ke Paas Gaya Aur Usse Baat Cheet Karta Raha Yahan Tak 
Ke Us Naujawan Ki Takleef Ka Izhaar Kar Diya Aur Ab Jo Iski 
Haalat Thi Wo Bhi Batayi Aur Wo Is Waqt Maut Ki Haalat Ko 
Pahunch Chuka Tha 


Us Taajir Ne Kaha Ke Mere Saath Chaliye Taaki Main Use 
Dekh Saku Phir Hum Dono Iske Paas Aaye 

Jab Tajir Ne Uski Haalat Dekhi To Raha Na Gaya Aur Phir 
Hukm Diya Ke Ladki Ko Banaao Singhaar Ke Saath Tayyar Kiya 
Jaaye Phir Wo Use Bazaar Mein Le Gaya Aur Kaha Aye Logon! 
Gawah Ho Jaao Maine Ye Laundi Is Naujwan Ko Hadiye Mein Di 
Iske Iwaz Jo Allah Ta'ala Ke Paas Hai 

Phir Us Naujawan Se Kaha Ke Ise Meri Taraf Se Hadiya 
Qabool Karo Aur Saath Mein Isne Jo Zewar Waghaira Pehne 
Hain Wo Sab Bhi 


Logon Ne Kaha Ke Tumhein Itna Zyada Maal Pesh Kiya Ja 
Raha Tha Is Ladki Ke Liye Aur Tumne Ise Aise Hi Hadiya Kar Di! 

Us Tajir Ne Kaha Ke Is Naujawan (Jiski Maut Ka Andesha 
Tha) Ko Ye Ladki De Kar Maine (Iski Jaan Bacha Ke) Tamam 
Rooye Zameen Ke Logon Ko Zindagi Di Hai Kyunki Allah Ta'ala 
Farmata Hai : 

Jisne Kisi Ek Nafs Ki A e? 

Zindagi Bachayi Usne oike! Wa Wei WA 

Tamam Insano Ki Zindagi (8001) be 

Bachayi 

KASUTAGE JUSS 


Aap Chahe Jis Tarah In Mamlaat Ko Dekhte Ho Par Ye Baat 
Sach Hai Ke Jab Koi Dil Ke Haatho Majboor Hota Hai To Phir 
Samajhne Samjhane Waali Baatein Bahut Kam Reh Jaati Hain 

Aise Mein Humare Akabireen Ne Aise Gham Ke Maaro Pe 
Taras Kha Kar Unhein Zindagi Dene Ki Koshishein Ki Hain Lihaza 
Aaj Bhi Zaroorat Hai Ke Aise Mamlaat Mein Halaat Ke Maaro 
Par Reham Karein Taaki Kisi Ki Jaan Par Na Ban Aaye 


Abde Mustafa Official 

Holi 


Aap Is Naam Se Bahut Hi Acche Se Waakif Honge. EK Ghair 
Islaami Tyohaar Jis Mein Rang, Gulaal, Mitti Aur Paani Se Khel 
Khelaa Jaata Hai, Jise Holi Kahte Hain. Unity Ke Virus Mein Ghire 
Huye Kuch Musalmaan Isi Keechad, Paani, Rang Aur Gulaal Ka 
Khel Bade Hi Shauq Se Khelte Hain Aur Jihaalat Ki Saari Hadein 
Paar Kar Ke Itna Tak Kahte Hain Ki Jab Koi Ghair Shakhs Eid 
Mana Sakta Hai To Kya Hum Holi Nahin Mana Sakte. 


Hindustan Ke Shahar Dewa Shareef Mein Haaji Saayid Waris 
Ali Rahmatullah Alaih Ke Roze Ke Saamne Bhi Ye Draama Badi 
Dhoom Dhaam Se Kiya Jaata Hai. Log Bahut Door Door Se Is Holi 
Ko Manaane Ke Liye Safar Karke Aate Hain. Shaayad Unko Lagta 
Hai Ki Allaah Ke Wali Ke Aastaane Mein Holi Kheli Jaa Rahi Hai 
To Jaayiz Hi Hogi. To Hum Aap Ko Bata Dein Ki Najayiz Kaam 
Agarche Kisi Wali Ke Aastaane Par Ho, Wo Najaayiz Hi Hota Hai. 

Holi Khelna Haram, Haram, Haram Hai. 


(EE sa AGE baa A LAGI MIKIA), 


Har Saal Holi Aane Ke Kuch Din Pahle Hi Mubarakbaad Ka 
Silsila Shuru Ho Jaata Hai Aur Ab To Ye Sab Aam Ho Gaya Hai. 
Aur Kyun Na Ho Ki Unity Ke Naam Par Sab Chalta Hai. Koi Deeni 
Insaan Yadi Unki Islaah Kare Aur Unko Bataye Ki Holi Manaana 
Shariat E Islaamiya Ke Hudood Ke Baahar Hai To Batane Waale 
Ke Liye Hi Musibat Ho Jaati Hai. Hum Aap Ko Bataa Dein Ki: 


Kisi Bhi Ghair Islaami Tyohaar Ko Accha Samajhna Aur Inki 
Taazeem Mein Mubarak Baad Dena Asad Haraam Wa Kufr Hai. 
lewt) 

Unity Ki Beemari Mein Beemar Musalmaanon Se Hum 
Kahna Chahte Hain Ki Saanson Ke Chalte Hosh Mein Aa Jaayen 


Aur In Sab Kaamon Se Tauba Kar Apne Iman Ko Salaamat 
Rakhein. Shariat Ke Hukm Ko Peeth Par Na Rakhein Balki Apne 

Saron Par Rakhein. Beshaq Humara Deen Chamkta Hua Wa 
Sabse Raushan Hai. Har Musalmaan Ke Liye Shariat -E- 
Islaamiya Mein Jaiz Wa Najaiz Ki Lakeer Hai Jiska Humein Khayal 
Rakhna Chahiye. Allaah Paak Musalmaanon Ke Imaan Ko 
Salaamat Rakhe Wa Ghairon Ke Fail Se Musalmano Ko Mahfooz 
Farmaaye. 

Mulk Ke Liye Ladne Waale Musalman Shaheed? 


Ek Sawal Kiya Gaya Ke Zaid Indian Army Mein Commander 
Hai Aur Uske Daste Mein Sab Khush Aqeeda Musalman Hain To 
Agar Wo Pakistan Se Jung Karte Huye Maare Jaayein To Un Par 
Shaheed Ka Hukm Naafiz Hoga Ya Nahin? 

Iske Jawab Mein Taajul Fuqaha, Allama Mufti Akhtar Husain 
Qadri Rahimahullahu Ta'ala Farmate Hain Ke Shariat Mein 
Shaheed Wo Hai Jo Allah Ke Deen Ki Sarbulandi Ke Liye Jung 
Kare Aur Is Raah Mein Maar Daala Jaaye Chunache Allama 
Baizawi Likhte Hain : 


Gama lio Go aaa oe sad] mga nal (7200) Mei 
AAS sel 
Aur Allama Shaikhzada Alaihir Rahma Tehreer Farmate Hain : 
AN Jam (3 NG yl Sy a, aligis b oe ugil 
(Morzes slani) 


Is Wazahat Se Maloom Hua Ke Jo Musalman Pakistan 
Waghaira Mamalik Se Jung Karte Huye Maare Jaayein Wo 
Shar'an Shaheed Nahin Hain Ke Wo Log Islam Ki Sarbulandi Ke 
Liye Nahin Ladte Hain 


32071 Ge SE) 

Sultan Salahuddin Ayyubi Aur Gustakhe Rasool 


Islami Tarikh Ke Azeem Hero Sultan Salahuddin Ayyubi Ne 
Kabhi Kisi Jangi Qaidi Ko Saza Nahin Di 

Aap Aise Shafeeq Aur Raheem The Ke Dushmano Ke Liye Bhi 
Dil Mein Narmi Thi 

Aapne Europe Ke Ek Shehzade Ko Apni Talwaar Se Kaata Tha 
Kyunki Usne Nabiye Kareem Sallallaho Ta'ala Alaihi Wasallam Ki 
Qabr Ukhadne Aur Madine Ki Eint Se Eint Bajane Ki Baat Ki Thi 


Ghazi Salahuddin Ayyubi Ne Kaha Tha Ke Agar Main Use 
Apni Talwar Se Maut Ke Ghaat Na Utarta To Phir Main Apne 
Aaqa Sallallaho Ta'ala Alaihi Wasallam Ko Roze Mehshar Kya 
Moonh Dikhaunga? 


(217416 NP 2201 1 KIZA 

Filisteeni Musalmano Ke Liye Hum Kya Karein? 


Pehle Zara Ghaur Karein Ke Hum Kar Kya Sakte Hain? Hum 
Kitne Ahal Hain? 

Humare Halaat Dhake Chhupe Hue Nahin Hain, Khud Ke Liye 
Karne Ko Bahut Kuchh Baaqi Pada Hai Ke Jinhein Kiye Bina Badi 
Badi Baatein Karna Khush Fahmi Ke Siwa Kuchh Nahin 

Humare Naujawano Ko Dekhiye, Naukri Ke Liye Pareshan 
Hain 

Apni Aadhi Umr Degrees Jama Karne Mein Laga Di Par 
Naukri Nahin Mil Rahi, 

Ghareeb Hain Par Ek Moti Raqam Liye Ghoom Rahe Hain Ke 
Kahin Koi Naukri Mil Jaaye 

Phir Us Naukri Ka Kya Karenge? Apne Ghar Ke Halaat 
Sudharenge Aur Hum Baat Kar Rahe The Qaum Ke Halaat 
Sudharne Ki Balki Filisteeni Musalmano Ki! 

Ye To Bas Ek Baat Hui, Aisi Baatein Shumar Se Baahar Lagti 
Hain Aur Kaash Ye Bas Do Chaar Ka Haal Hota, Kaash Humari 
Baatein Jhooti Hoti 


Kisi Ke Liye Uski Apni Aur Apni Bahno Ki Shadi Karna Hi Pehla 
Aur Aakhiri Maqsad Hai, Usse Filisteeni Musalmano Ke Liye Kis 
Baat Ki Ummeed Rakh Sakte Hain? 

Ye Sab Masail Humare Hain, Hum Inhein Nazar Andaaz Kar 
Ke Aakhir Kaise Kisi Ke Liye Kuchh Kar Sakte Hain? 

Mukhtasaran Ye Ke Pehle Kya Karna Hai Wo Dekhein, 
Tarjeehaat Kya Hain?, Tarteeb Kya Honi Chahiye? Aur Hum Kis 
Hadd Tak Apna Hissa Shamil Kar Sakte Hain? 

Tamam Baato Pe Achhe Se Ghaur Karein, Phir Kaam Shuru 
Karein, Tasalsul Ke Saath Chalte Rahein 

Yaqeen Jaaniye, Bas Baatein Karne Se Behtar Hoga 


Abde Mustafa 

Jhoote Tabeeb Mutawajje Ho'n!!! 


Hadeese Paak : "Jo Takallufan Ilaaj Kare Aur Use Ilme Tibb 
Na Aata Ho To Wo Zamin Hai." 

Nabi E Kareem Sallallaho Ta'ala Alaihi Wasallam Ke Is 
Farman Ki Wazahat Ye Hai Ke Jis Ne Tibb Ke Usool Wa Zawabit 
Na Padhe Ho Aur Wo Logo Ke Samne Khud Ko Tabeeb Zaahir 
Kar Ke Ilaaj Kare Aur Us Ke Ilaaj Se Koi Mar Jaaye Ya Mareez Ko 
Kisi Qism Ka Nuqsan Pahunche To Wo Jaali Tabeeb Diyyat Ka 
Zaamin Hai. 

Khwaah Insan Ho Ya Janwar Ilaaj Har Jandaar Ki Zarurat Hai 
Choonki Insan Makhlooqat Mein Afzal Hai Isiliye Us Ki Izzat Aur 
Takreem Ki Ahmiyat Bhi Utni Hi Zyada Bayan Ki Gayi Hai Aur 
Insani Jaan Ki Sihhat Aur Us Ki Hifazat Ke Liye Zaruri Iqdam 
Karne Ko Zyada Aham Qarar Diya Hai. Insani Sihhat Ki Hifaazat 
Ke Liye Ilaaj Ki Sahoolat Hone Ke Sath Muaalij Ka Maahir Hona 
Bhi Nihayat Zaruri Hai. 

Maal Wa Daulat Ki Lalach Bhi Aisa Karne Par Ubhaarti Hai 
Bil Khusoos Wo Pas Maand Ya Taraqqi Pazeer Ilaaqe Jahan 
Aspatal Ki Sahulat Maujood Nahi Ya Bahut Door Door Hai To Aisi 
Soorat Mein Is Tarah Ke Maqaamat Sone Ki Chidiya Sabit Hote 
Hain, Aise Log Un Maqaamat Par Apni Natajurba Kaari Ki Wajah 
Se Kayi Jaano Ki Ziya Ka Sabab Bante Hain. 

(3466 0 IA 

Baaz Afraad Ko Har Kaam Mein Koodne Aur Muft Ke 
Mashware Dene Ka Shauq Hota Hai Aise Log Apni Aadat Se 
Majboor Hokar Har Beemari Ka Ilaj Batate Firte Hain Aur Us 
Tareeqa E Ilaaj Ko Apnaane Par Israar Bhi Karte Hain Kabhi 
Kabhi To Aise Totke Bhi Batate Hain Jo Marz Bhagane Ke Bajaye 
Us Ki Shiddat Badha Deta Hai Aur Un Ke Mashware Ke Ghalat 
Hone Ka Andaza Waqt Guzarne Ke Baad Hota Hai. Aise 
Mashware Tadbeer Ke Tajweez Karda Ilaaj Se Wahi Najaat Paa 
Sakta Hai Jis Ki Aql Haazir Aur Zinda Ho. 

ETC ENEE 


Baaz Log Mareez Se Bughz Wa Keena Ki Wajah Se Use 
Ghalat Dawaiya Bata Dete Hain Aur Dawayi Ke Ulte Asraat Dekh 
Kar Khush Hote Hain. 


Baaz Logo Ko Insano Par Tajurbe Karne Ka Shauq Hota Hai 
Usi Shauq Ko Wo Yun Poora Karte Hain Ki Tarah Tarah Ki 
Dawaiyo Ke Fawayid Wa Nuqsan Janne Ke Liye Aam Seedhe 
Saadhe Aur Bhole Bhaale Logo Par Tajurba Karte Hain Umuman 
Medical Store Waalo Se Log Bimari Bata Kar Dawa Talab Karte 
Hain Wo Bhi Tajurbe Ke Shauq Main Doctor Ki Hidayat Ke Bagair 
Dawa De Dete Hain Jis Ke Nataaij Takleef Main Izaafe Aur Jaan 
Jaane Jaisi Bhayanak Soorat Main Nikalte Hain. 


Jhoothe Tabeeb Dar Asal Be Rahmi Intiqaami Mijaz Aur Is 
Tarah Ke Kayi Wujuhaat Ke Paidawar Hote Hain Lihaza Humein 
Ye Yaad Rakhna Chahiye Ke Islam Humein Raham Dili Ka Hukm 
Deta Hai. Chunanche Hadeese Qudsi Main Hai: Agar Tum Meri 
Rahmat Chahte Ho To Meri Makhlooq Par Raham Karo. 


Nabi E Kareem Sallallahu Alaihi Wasallam Ne Farmaya : Be 
Shaq Allah Paak Apne Raham Karne Waale Bandon Par Hi 
Raham Farmata Hai. Islam Humein Be Hasi Wa Be Rahmi Se 
Bachata Hai Jaisa Ke Humare Nabi Sallallahu Alaihi Wasallam Ne 
Irshad Farmaya Jo Logon Par Raham Nahin Karta Allah Paak Us 
Par Raham Nahin Farmata. 


0318915377 


Mareezon Par Raham Ka Tagaaza Ye Hai Ke Hum Kisi Bhi 
Tarah Ghalat Ilaaj Batane Ke Bajaye Maahir Doctor Se Ruju 
karne Ka Mashwara Dein. Is Silsile Main Mareez Par Aane Waali 
Maali Dushwariyon Ko Bhi Hasbe Taufiq Door Karne Ki Koshish 
Karein. Aur Ye Sab Karte Huye Aise Alfaaz Istimal Karne Se 
Bachein Jo Mareez Ko Ghaayal Kar Dein Balki Wo Lahja Ikhtiyar 

Karein Jo Use Ilaaj Ka Qaayil Aur Doctor Ki Jaanib Maail Kar Sake 
Humara Ye Rawaiya Jhuthe Tabeebon Mein Kami Ka Sabab 
Banega. In sha Allah 


(ASI IZI 


Abde Mustafa 
Dilbar Raahi Asdagui 

Naqshe Nalain Pe Naam 


Nabiye Kareem Sallallaho Ta'ala Alaihi Wasallam Ke Nalain 
Ki Misl Ek Naqsha Banaya Jaata Hai Jis Par Naam Bhi Likha Jaata 
Hai Aur Arabi Ash'aar Hatta Ke Quraani Aayaat Bhi Likhi Jaati 
Hain 

Is Par Kuchh Logon Ka Aitraaz Hota Hai Ke Ye Durust Nahin 
Balki Be Adabi Hai Halanki Aisa Nahin Hai 


Faiz -e- Millat, Hazrate Allama Faiz Ahmad Owaisi 
Rahimahullahu Ta'ala Likhte Hain Ke : 

(Naqshe Nalain Par Aayat Likhna) Jaayez Hai, Imam Ahmad 
Raza Fazile Barelvi Rahimahullahu Ta'ala Likhte Hain Ke 
Bismillah Shareef Is Par Likhne Mein Kuchh Haraj Nahin Agar Ye 
Khayaal Kijiye Ke Naale Muqaddas Qat'an Taaje Farq Ahle Iman 
Hai Magar Allah Ka Naam Wa Kalaam Har Shay Se Ajal Wa 
Aazam Wa Arfa Wa Aala Hai, Yun Hi Naqshe Naale Aqdas Mein 
Bhi Ehtiraz Chahiye To Ye Qayaas Ma'al Faariq Hai, Agar Huzoor 
Sallallaho Ta'ala Alaihi Wasallam Se Arz Ki Jaati Ke Naame Ilaahu 
Ya Bismillah Shareef Huzoor Ki Naal Par Likhi Jaaye To Pasand 
Na Farmate Magar Is Qadr Zaroori Hai Ke Naal Bahaalate 
Istemal Wa Timsaal Mahfooz Anil Ibtezaal Mein Tafaawut 
Badeehi Hai Aur Aamal Ka Niyyat Par Hai, 

Ameerul Momineen, Faruqe -e- Aazam Ne Janwaraane 
Sadqa Ki Raano Par Allah Ka Naam Daagh Farmaya Tha Halanki 
Unki Raanein Bahut Mehal -e- Be Ehtiyati Hain Balki Sunan 
Daarmi Mein Hai : 

Sayeed Bin Jabeer Farmate Hain Ke Main Ibne Abbas 
Radiallaho Ta'ala Anhuma Ke Baas Baithta Aur (Tehseele Ilm Ke 
Liye Fikri Ilmi Baatein) Register Par Likhta, Jab Wo Khatm Ho 
Jaata To Phir Main Apne Dono Jooti Ke Talwo Par Likhta 


(105610471 UA 
Abde Mustafa Official 

Raham Ki Apeel 


Ilm Ke Baghair Baaz (Taqreer) Karna Haram Hai. Hadees 
Shareef Mein Hai Ke : "Ek Zamana Aisa Aayega Ke Ilm Waale 
Kam Hoge Aur Khateeb Kasrat Se Hoge. 


(God Sea 


Aaj Anpadh Log Ulama Ki Mukhalifat Karte Hain Aur Mahaz 
Kisi Sunnate Zaayida Ke Tark Par Ulama Ko Be Amal Kahne Lagte 
Hain. Nabi E Kareem Sallallaho Ta'ala Alaihi Wasallam Ne Irshad 
Farmaya Ke Teen Aadmiyo Ki Behurmati Sirf Munaafiq Hi Karta 
Hai. Boodha Musalman, Aalime Deen Aur Aadil Hukmraan. 


AZ PAGE) 


Ye Log Aawam Mein Tashaddud Faila Rahe Hain Aur Har Kisi 
Ko Apne Hi Mashayikh Aur Asaatiza Ka Paaband Dekhna Chahte 
Hain. Agar Neem Hakeem Apne Apne Gharo Ko Chale Jaayein 
To Mareez Khud Bakhud Shifa Paa Jaayega. Sahaba E Kiram 
Alaihimur Ridwan Jaahil Muballighin Ko Masjid Se Nikal Diya 
Karte The. Hazrate Sayyiduna Ali UI Murtaza Karramallahu 
Wajhahul Kareem Jab Basra Mein Tashreef Laaye To Aap Ne 
Basra Ke Tamam Khateebo Ka Imtihan Liya Aur Nateeje Mein 
Hazrat Hasan Basri Rahmatullahi Ta'ala Alaih Ke Siwa Tamam 
Muballighin Ko Tableegh Se Rok Diya Aur Un Ke Mimbar Tod 
Kar Phenk Dene Ka Hukm Diya. 


G34 YA) 


Lihaza Is Naazuk Kaam Ko Hath Daalne Se Pahle Apne 
Girebaan Mein Jhaank Lena Zaruri Hai. 


Abde Mustafa 

Our Books In Roman Urdu : 


(1) Bahaar -e- Tehreer - By Abde Mustafa Official 

Ilmi, Tehqeeqi Aur Islahi Tehreero Par Mushtamil Ek Guldasta Jiske Ab Tak 14 Parts 
Release Ho Chuke Hain, Har Hisse Mein 25 Tehreerein Hain Jo Mukhtalaf Mauzuaat 
(Topics) Par Hain 

(2) Allah Ta'ala Ko Uparwala Ya Allah Miyan Kehna Kaisa? - By Abde 
Mustafa Official 

Is Risale Mein Kai Hawalo Se Saabit Kiya Gaya Hai Ke Allah Ta'ala Ko Uparwala Ya 
Allah Miyan Kehna Jaaiz Nahin Hai 

(3) Azaan -e- Bilal Aur Suraj Ka Nikalna - By Abde Mustafa Official 

Is Risale Mein Ek Waqiye Ki Tehqeeq Pesh Ki Gai Hai Jis Mein Hazrate Bilal Ke Azaan 
Na Dene Par Suraj Na Nikalne Ka Zikr Hai 

(4) Ishqe Majazi (Muntakhab Mazameen Ka Majmua) - By Abde Mustafa 
Official 

Is Risale Mein Kai Ahbaab Ke Mazameen Shamil Kiye Gaye Hain Jo Ishqe Majazi Ke 
Talluq Se Hain, Ishqe Majazi Ke Mukhtalaf Pahluo Par Ye Ek Haseen Sangam Hai 

(5) Gaana Bajana Band Karo, Tum Musalman Ho! - By Abde Mustafa 
Official 

Is Mukhtasar Se Risale Mein Gaane Bajane Ki Mazammat Par Kalaam Kiya Gaya Hai 
Aur Gaano Ke Kufriya Ash'aar Bayaan Kiye Gaye Hain Jise Padh Kar Kai Logon Ne 
Gaane Bajane Se Tauba Ki Hai 

(6) Shabe Meraj Ghause Paak - By Abde Mustafa Official 

Is Risale Mein Ek Mash'hoor Waqiye Ki Tehqeeq Bayaan Ki Gai Hai Jis Mein Hazrate 
Ghause Aazam Ka Shabe Meraj Humare Nabi Alaihissalam Se Milne Ka Zikr Hai 

(7) Shabe Meraj Nalain Arsh Par - By Abde Mustafa Official 

Is Risale Mein Ek Waqiye Ki Tehqeeq Pesh Ki Gai Hai Jis Mein Meraj Ki Shab Huzoor 
Nabiye Kareem Alaihissalam Ka Nalain Pehen Kar Arsh Par Jaane Ka Zikr Hai 

(8) Hazrate Owais Qarni Ka Ek Waqiya - By Abde Mustafa Official 

Is Risale Mein Hazrate Owais Qarni Ke Apne Dandaan Shaheed Kar Dene Waale 
Waqiye Ki Tehqeeq Bayaan Ki Gai Hai Aur Saath Ye Bhi Ke Allah Ke Aakhiri Rasool 
Alaihissalam Ke Dandaan Shaheed Hue The Ya Nahin Aur Hue To Uski Kaifyat Kya Thi 
Aur Kai Tehqeeqi Nikaat Shamile Bayaan Hain 

(9) Dr. Tahir Aur Waqar -e- Millat - By Abde Mustafa Official 

Ye Risala Majmua Hai Un Fatawa Ka Jo Hazrate Allama Mufti Waqaruddin Qadri 
Alaihir Rahma Ne Dr. Tahirul Qadri Ke Liye Likhe Hain, Ye Fatawa Dr. Tahirul Qadri Ki 
Gumrahi Ko Bayaan Karte Hain 

(10) Taqreer Karne Waala Kaisa Ho? - By Abde Mustafa Official 

Is Risale Mein Aap Padhenge Ke Taqreer Karne Ka Ahal Kaun Hai, Ye Kiske Liye Jaaiz 
Hai Aur Ek Muqarrir Ke Andar Kaun Kaun Si Baatein Honi Chahiyein 

(11) Ghaire Sahaba Mein Radiallaho Ta'ala Anho Ka Istemal - By Abde 
Mustafa Official 

Is Risale Mein Kai Dalail Se Saabit Kiya Gaya Hai Ke Sahaba Ke Ilawa Bhi Taraddi (Yaani 
Radiallaho Ta'ala Anho) Ka Istemal Kiya Ja Sakta Hai 

(12) Ikhtelaf Ikhtelaf Ikhtelaf - By Abde Mustafa Official 

Ye Risala Ahle Sunnat Mein Maujood Furooi Ikhtelafaat Ke Hawale Se Hai, Is Mein Is 
Baat Ka Bayaan Hai Ke Jab Kabhi Ulama -e- Ahle Sunnat Ke Mabain Koi Mas'ala 
Ikhtelafi Ho Jaaye To Us Mein Kaisi Rawish Ikhteyar Ki Jaani Chahiye 

(13) Chand Waqiyaat -e- Karbala Ka Tehqeeqi Jaayeza - By Abde Mustafa 
Official 

Waqiyaat -e- Karbala Ke Hawale Se Ahle Sunnat Mein Beshumar Waqiyaat Aise Aa 
Gaye Hain Jo Shio Ki Paidawaar Hain, Is Risale Mein Humne Chand Waqiyaat Ki 
Tehqeeq Pesh Ki Hai Jo Ke Apni Noiyat Ka Munfarid Kaam Hai, Is Tehqeeqi Risale 
Mein Kai Ilmi Nikaat Marqoom Hain 

(14) Binte Hawwa (Ek Sanjida Tehreer) - By Kanize Akhtar 

Aurato Ki Zindagi Mein Paidaish Se Le Kar Nikah Aur Phir Baadahu Ke Mamlaat Ki 
Islah Ke Liye Is Risale Ko Ek Alag Andaz Mein Likha Gaya Hai 

(15) Sex Knowledge (Islam Mein Sohbat Ke Aadab) - By Abde Mustafa 
Official 

Islam Mein Jinsi Talluqaat Aur Is Hawale Se Jadeed Masail Par Ye Risala Bade Hi Aam 
Faham Andaaz Mein Likha Gaya Hai Aur Aasan Hone Ke Saath Saath Ye Risala Dalail 
Se Bhi Muzayyan Hai 

(16) Hazrate Ayyoob Alaihissalam Ke Waqiye Par Tehqeeq - By Abde 
Mustafa Official 

Hazrate Ayyoob Alaihissalam Ke Mutalliq Mash'hoor Waqiyaat Ki Tehqeeq Par Ye 
Risala Likha Gaya Hai, Kai Hawalo Se Asal Riwayaat Aur Unki Kaifyat Ko Ambiya Ki 
Azmat Ko Madde Nazar Rakhte Hue Bayaan Kiya Gaya Hai 

(17) Aurat Ka Janaza - By Janabe Ghazal Sahiba 

Aurat Ke Janaze Ko Kaun Kaun Dekh Sakta Hai?, Kaun Kaun Kandha De Sakta Hai?, 
Kya Shauhar Kandha Nahin De Sakta? Aur Aise Kai Sawalaat Ke Jawab Aapko Is Risale 
Mein Milenge 

(18) Ek Aashiq Ki Kahani Allama Ibne Jauzi Ki Zubaani - By Abde Mustafa 
Official 

Ek Aashiq Ki Badi Dilchasp Kahani Hai Jis Mein Mazaah Hai, Tafreeh Hai, Sabaq Hai 
Aur Ibrat Hai 

Is Waqiye Ko Allama Ibne Jauzi Ki Kitab "Zammul Hawaa" Se Liya Gaya Hai 

(19) Huzoor Ki Shaan In The Quraan - By Mufti Ahmad Yaar Khan Nayeemi 
Is Kitab Mein Allah Ke Habeeb Alaihissalam Ki Shaan Mein Naazil Hone Waali Kai 
Aayaat Ko Yakja Kiya Gaya Hai 

(20) Husne Mustafa Aur Kalame Raza - By Maulana Sajjad Ali Faizi 

Is Kitab Mein Aala Hazrat Ke Naatiya Ash'aar Mein Se Un Ash'aar Ko Naqal Kiya Gaya 
Hai Jo Mustafa Kareem Alaihissalam Ke Husn Par Hain 

Iske Aur Bhi Hisse Hain Jinka Naam "Qasida -e- Meraj Ki Sharah Aur Sharahe Kalaame 
Raza" Hai 

(21) Afzaliyate Siddique -e- Akbar Wa Farooqe Aazam 

By Tajushshariah, Mufti Akhtar Raza Khan 

Ye Kitab Hazrate Abu Bakr Siddique Aur Hazrate Umar Faruque Radiallaho Ta'ala 
Anhuma Ki Afzaliyat Par Likhi Gai Hai 

(22) Kya Hazrate Bilal Radiallaho Ta'ala Anho Ka Rang Kaala Tha? - By Abde 
Mustafa Official 

Hazrate Bilal Ke Rang Ke Mutalliq Tehqeeqi Bahas Ke Aapka Rang Kaisa Tha, Is Mein 
Saabit Kiya Gaya Hai Ke Aap Kaale Nahin The Jaisa Ke Mash'hoor Hai 

(23) Hazrate Bilal Ke Islam Laane Ka Waqiya Kya Tha? - By Abde Mustafa 
Official 

Hazrate Bilal Ke Islam Qabool Karne Ke Talluq Se Kai Waqiyaat Mash'hoor Hain Jinki 
Koi Asal Nahin Hai, Is Risale Mein Asal Waqiye Ko Bayaan Kiya Gaya Hai 

(24) Sharah Mishkaat (Kitabul Iman) - By Mufti Ahmad Yaar Khan Nayeemi 
Ye Kitab Mishkaat Shareef Ke Kitabul Iman Ki Sharah Hai 

(25) Chand Ghair Motabar Kitabein - By Maulana Hasan Noori 

Is Risale Mein Ghair Motabar Kitabo Maslan Noornama, Dus Biwiyo Ki Kahani 
Waghaira Ki Nishandehi Ki Gai Hai 

(26) Tirmizi (Part 1) - By Muhammad Bin Eisa Tirmizi 

Ye Sihah Sitta Mein Dakhil Mash'hoor Hadees Ki Kitab Tirmizi Shareef Ka Ek Hissa 
Roman Urdu Mein Hai 

(27) Aaiye Namaz Seekhein (Part 1) - By Abde Mustafa Official 

Is Kitab Mein Namaz Padhne Aur Isse Mutalliq Zyada Se Zyada Masail Ko Jama Karne 
Ki Koshish Ki Gai Hai, Istelahaat Ko Aasan Andaaz Mein Bayaan Kiya Gaya Hai, Iske 
Agle Hisso Par Bhi Kaam Jaari Hai 

(28) Sharah Mishkaat (Kitabul Ilm) - By Mufti Ahmad Yaar Khan Nayeemi 
Ye Mishkaat Shareef Ke Kitabul Ilm Ki Sharah Hai 

(29) Sahih Bukhari Aur Ilme Ghaib - By Allama Muhammad Abdul Qadir 

Is Kitab Mein Sahih Bukhari Se Un Hadeeso Ko Liya Gaya Hai Jin Mein Ilme Ghaibe 
Mustafa Ki Daleel Hai, 

Bukhari Bukhari Ki Ratt Lagane Waalo Ko Is Mas'ale Par Jawab Dene Ke Liye Ye Ek 
Achhi Kitab Hai 

(30) Difa -e- Kanzul Iman - By Tajushshariah, Mufti Akhtar Raza Khan 

Ye Kitab Aala Hazrat Ke Tarjuma -e- Quran, Kanzul Iman Ke Difa Mein Hai 

(31) Pehle Farz Nafl Baad Mein - By Aala Hazrat, Imam Ahmad Raza Khan 
Barelvi 

Ye Risala Farz Aur Nawafil Ki Adayegi Ki Tehqeeq Par Hai Ke Jiske Zimme Faraiz Baaqi 
Ho'n Uska Nawafil Mein Mashghool Hona Durust Nahin 


(32) Qiyamat Ke Din Logon Ko Kis Ke Naam Ke Saath Pukara Jayega - By 
Abde Mustafa Official 

Is Risale Mein Is Baat Ki Tafseel Bayaan Ki Gai Hai Ke Qiyamat Ke Din Logon Ko Maa 
Ke Naam Ke Saath Pukara Jayega Ya Baap Ke Naam Se 

(33) Yaare Ghaar - By Dr. Asif Ashraf Jalali 
Ye Kitab Hazrate Abu Bakr Siddique Radiallaho Ta'ala Anho Ki Fazeelat Par Hai 


(34) Tie Ka Mas'ala - By Huzoor Tajushshariah 

Ye Risala Tie Ke Mas'ale Par Hai Ke Is Ka Pehenna Jaaiz Nahin Hai 

(35) Sawaneh Tajushshariah - By Mufti Dr. Yunus Raza 

Ye Risala Huzoor Tajushshariah, Allama Mufti Akhtar Raza Khan Barelvi Ki Sawaneh 
Hayaat Hai 

(36) Huzoor Tajushshariah Aur Bukhari Shareef Ki Pehli Hadees Ka Dars - 
By Maulana Muhammad Raza Markazi 

Ye Risala Bukhari Shareef Ki Pehli Hadees Ki Sharah Aur Kai Ilmi Nikaat Par Mushtamil 
Hai 

(37) Huzoor Tajushshariah Ke Kalaam Mein Muhawraat Ka Istemal - By 
Muhammad Kashif Raza Shaad Misbahi 

Is Risale Mein Huzoor Tajushshariah Ke Likhe Kalaam Mein Muhawraat Ke Istemal Ka 
Zikr Hai 

(38) Hussamul Haramain - By Aala Hazrat Imam Ahmad Raza Khan Barelvi 
Ye Kitab Deobandiyo Ke Akabireen Pe Ulama -e- Haramain Ke Fatawa Ka Majmua Hai 
Jis Mein Unhein Kafir Qaraar Diya Gaya Hai 

(39) Haque Par Kaun? - By Allama Muhammad Zafar Attari 

Is Kitab Mein Daure Haazir Ke Firqo Ke Batil Aqaid Ka Radd Kiya Gaya Hai Aur Ahle 
Sunnat Ki Haqqaniyat Bayaan Ki Gai Hai 

(40) Shirk Kya Hai? By Allama Muhammad Ahmad Misbahi 

Shirk Ke Mauzu Pe Ek Behtareen Kitab Hai Jis Mein Shirk Ka Asal Mafhoom Bayaan 
Kiya Gaya Hai 

(41) Qurbani Ka Bayaan From Bahaar -e- Shariat - By Allama Mufti Amjad 
Ali Aazmi 

Ye Risala Qurbani Ke Bayaan Par Hai Jo Ke Bahaar -e- Shariat Se Makhooz Hai 

(42) Zibah Ka Bayaan From Bahaar -e- Shariat - By Allama Mufti Amjad Ali 
Aazmi 

Ye Risala Zibah Ke Bayaan Par Hai Jo Ke Bahaar -e- Shariat Se Makhooz Hai 

(43) Eisaiyat Se Islam Tak - By Allama Ghulam Rasool Qasmi 

Eisaiyat Aur Islam Ke Taqabul Par Ye Ek Achhi Kitab Hai, Taqabule Adyaan Par Mutala 
Karne Waalo Ke Liye Ye Ek Mufeed Kitab Hai 


(44) Zambik Ka Maana Aur Masla -e- Durood - By Allama Syed Ahmad 
Sayeed Kaazmi 

Is Risale Mein Huzoor Alaihissalam Ke Liye Warid Lafz "Zambik" Ka Mafhoom Bayaan 
Kiya Gaya Hai 


(45) Islami Taleem (Part 1) - By Allama Mufti Jalaluddin Ahmad Amjadi 
Ye Kitab Islam Ki Bunyadi Malumaat Par Mushtamil Hai, Bachho Ko Padhane Ke Liye 
Ye Ek Achhi Kitab Hai 

(46) Muharram Mein Kya Jaiz Aur Kya Najaiz? - By Allama Tatheer Ahmad 
Razvi 

Ye Kitab Muharram Mein Hone Waale Khurafaat Ke Radd Mein Hai Aur Saath Hi 
Karne Waale Achhe Kaamo Ka Bhi Bayaan Hai 

(47) Muharram Mein Nikah - By Abde Mustafa Official 

Is Risale Mein Bayaan Kiya Gaya Hai Ke Maahe Muharram Mein Bhi Nikah Jaaiz Hai 
Aur Ise Najaiz Kehna Bilkul Ghalat Hai, Muharram Mein Gham Manana Ye Koi Islami 
Rasm Nahin Aur Chahe Ghar Banana Ho Ya Machhli, Anda Aur Gosht Waghaira Khana 
Sab Muharram Mein Jaaiz Hain 


(48) Islami Zindagi - By Mufti Ahmad Yaar Khan Nayeemi 

Is Kitab Mein Aap Padhenge Ke Islami Tariqe Se Zindagi Kis Tarah Guzari Jaaye Saath 
Hi Musalmano Ki Zindagi Ke Kai Shobajaat Mein Raaij Rasmo Riwaj Ke Bayaan Par Ye 
Ek Achhi Kitab Hai 

(49) Riwayato Ki Tehqeeq (Part 1) - By Abde Mustafa Official 

Ye Risala Ahle Sunnat Mein Mash'hoor Riwayato Ki Tehqeeq Par Mushtamil Hai, Is 
Mein Riwayato Ki Tehqeeq Bayaan Ki Gai Hai, Sahih Riwayato Ki Sihhat Par Aur Batil 
Riwayato Ke Mauzu Wa Be Asal Hone Par Dalail Pesh Kiye Gaye Hain, Iske Aur Bhi 
Hisso Par Kaam Jaari Hai 

(50) Riwayato Ki Tehqeeq (Part 2) - By Abde Mustafa Official 

Ye Riwayato Ki Tehqeeq Ka Dusra Hissa Hai, Iske Aur Bhi Hisso Par Kaam Jaari Hai 


(51) Sharahe Kalaame Raza - By Al Hafiz Al Qaari Maulana Ghulam Hasan 
Qadri 

Is Kitab Mein Aala Hazrat Ke Kalaam Mein Se Baaz Ki Sharah Hai, Iske Aur Bhi Hisse 
Hain Jinka Naam "Husne Mustafa Aur Kalaame Raza Aur Qasida -e- Meraj Ki Sharah" 
Hai 

(52) Imamul Ayimma Abu Bakr Siddique - By Allama Ghulam Rasool Qasmi 
Ye Kitab Hazrate Abu Bakr Siddique Ki Fazeelat Par Hai Aur Saahibe Kitab Ko Janne 
Waale Inka Andaaze Tehreer Zaroor Jaante Honge 

(53) Aulia -e- Rijalul Hadees - By Allama Abdul Mustafa Aazmi 

Ye Kitab Muhaddiseen Ki Seerat Ke Mukhtasar Ahwaal Par Mushtamil Hai, Taqreeban 
200 Muhaddiseen Wa Fuqaha Ke Ahwaal Darj Kiye Gaye Hain 

(54) Tamheede Imaan - By Aala Hazrat, Imam Ahmad Raza Khan Barelvi 

Is Kitab Mein Batil Firqo Ke Aqaid Ka Radd Aur Ahle Sunnat Ke Aqaid Ka Bayaan Hai 
(55) Sharah Qasida -e- Meraj - By Al Hafiz Al Qaari Maulana Ghulam Hasan 
Qadri 

Ye Sharahe Kalaame Raza Ka Teesra Hissa Hai, Iske Do Hisso Banaam "Sharahe 
Kalaame Raza" Aur "Husne Mustafa Aur Kalaame Raza" Ka Zikr Hum Kar Aaye Hain 
(56) Imam Mahdi (Zamana -e- Zuhoor Aur Alamaat) - By Imam Ibne Hajar 
Haytmi Shafayi 

Is Kitab Mein Hazrate Imam Mahdi Ke Nuzool Ke Mutalliq Tafseel Bayaan Ki Gai Hai 

(57) Break Up Ke Baad Kya Karein? - By Abde Mustafa Official 

Ye Risala Un Naujawano Ke Liye Likha Gaya Hai Jo Ishqe Majazi Mein Dhoka Kha Kar 
Apni Zindagi Ke Safar Ko Jaari Rakhne Ke Liye Raah Talash Kar Rahe Hain 

(58) Ek Nikah Aisa Bhi - By Abde Mustafa Official 

Ye Ek Sachhi Kahani Hai, Ek Nikah Ki Kahani, Is Mein Jahan Islami Tariqe Se Nikah Ko 
Bayaan Kiya Gaya Hai Wahin Is Par Amal Ki Koshish Bhi Ki Gai Hai 

Hai To Ye Ek Kahani Par Is Mein Aap Tehqeeqi Nikaat Bhi Mulahiza Farmayenge 
(59) Ali Wa Muawiya - By Allama Ghulam Rasool Qasmi 

Ye Risala Hazrate Ali Wa Hazrate Ameere Muawiya Ke Darmiyan Hue Ikhtelaf Aur 
Ahle Sunnat Ke Is Par Nazariye Ke Bayaan Mein Hai 

(60) Kafir Se Sood - By Abde Mustafa Official 

Is Risale Mein Aap Padhenge Ke Ek Kafir Aur Musalman Ke Darmiyan Sood Ki Kya 
Sooratein Hain? Aur Saath Hi Loan, Bank & Post Interest Par Ulama -e- Ahle Sunnat 
Ki Tehqeeq Bhi Shamile Risala Hai 

(61) Main Khan Tu Ansari - By Abde Mustafa Official 

Islam Mein Qaum, Zaat Aur Biradri Waghaira Ki Asal Par Ye Ek Tehqeeqi Kitab Hai, Is 
Mein Masawaat Ko Qaaim Karne Ki Targheeb Dilai Gai Hai, Kufu Ke Mas'ale Par 
Tehqeeqi Mawaad Bhi Shamile Kitab Hai 

(62) Riwayato Ki Tehqeeq (Part 3) - By Abde Mustafa Official 

Ye Riwayato Ki Tehqeeq Ka Teesra Hissa Hai, Iske Do Hisso Ka Zikr Hum Kar Aaye 
Hain, Iske Chauthe Hisse Par Kaam Jaari Hai 

(63) Jurmana - By Abde Mustafa Official 

Ye Risala Maali Jurmane Ke Mutalliq Likha Gaya Hai, Maali Jurmana Fiqhe Hanafi 
Mein Jaaiz Nahin Hai Aur Ise Dalail Se Saabit Kiya Gaya Hai 

(64) La Ilaha Illallah, Chishti Rasoolullah? - By Abde Mustafa Official 

Ye Risala Auliya Ki Ek Khaas Haalat Ke Bayaan Mein Hai Jise "Sukar" Aur "Shathiyaat" 
Waghaira Se Tabeer Kiya Jaata Hai 

Is Talluq Se Ahle Sunnat Ke Motadil Mauqif Ko Dalail Ke Saath Bayaan Kiya Gaya Hai 
Ye Risala Unke Liye Dawate Fikr Hai Jo Ifraato Tafreet Ke Shikaar Hain 

(65) Hazrate Ali Ki Wiladat Kahan Hui? - By Allama Qari Luqman Shahid 

Is Risale Mein Is Baat Ka Bayaan Hai Ke Hazrate Ali Radiallaho Ta'ala Anho Ki Wiladat 
Khana -e- Kaaba Mein Nahin Hui, Ye Risala Urdu Mein "Mawloode Kabah Kaun?" Ke 
Naam Se Maujood Hai Aur Roman Urdu Mein Ye Talkhees Hai 

(66) Sarkar Ka Hulya Mubarak Ba Riwayate Umme Mabad - By Abde 
Mustafa Official 

Is Risale Mein Husne Mustafa Par Ek Riwayat Jise Riwayate Umme Maabad Ke Naam 
Se Jaana Jaata Hai, Ko Naqal Kiya Gaya Hai Aur Chand Baato Ko Shamil Kar Ke Ek 
Mukhtasar Sa Bayaan Tarteeb Diya Gaya Hai 

(67) Qanoon -e- Shariat - By Allama Qazi Shamsuddin Ahmad 

Mukhtasar Aqaid Aur Namaz, Roza Aur Taharat Waghaira Ke Masail Par Ye Bahut Hi 
Mash'hoor Kitab Hai, Ilme Fiqh Haasil Karne Ka Aaghaz Karne Ke Liye Behtareen Kitab 
Hai 

(68) Shumoolul Islam - By Aala Hazrat, Imam Ahmad Raza Khan Barelvi 

Ye Risala Humare Nabi Alaihissalam Ke Walidain Ke Iman Ke Talluq Se Likha Gaya Hai, 
Is Mein Saabit Kiya Gaya Hai Ke Huzoor Alaihissalam Ke Walidain Iman Waale The 
(69) Shirk Ki Haqeeqat - By Allama Asif Abdullah Qadri 

Is Kitab Mein Aayaat -e- Quraniya Aur Ahadees Se Shirk Ki Haqeeqat Ko Bayaan Kiya 
Gaya Hai Aur Har Baat Par Shirk Ka Fatwa Lagane Waalo Ko Jawab Diya Hai 

(70) Be Peer Ka Peer Shaitan Hai - By Aala Hazrat, Imam Ahmad Raza Khan 
Barelvi 

Is Risale Mein Mash'hoor Qaul "Jiska Koi Peer Nahin Uska Peer Shaitan Hai" Ki 
Tehqeeq Aur Mafhoom Bayaan Kiya Gaya Hai 

(71) Pardadari - By Sayyid Muhammad Sikander Warsi 

Ye Risala Parde Ke Masail Par Mushtamil Hai, Sawal Jawab Ke Andaz Mein Parde Ke 
Talluq Se Is Mein Kai Masail Hain 

(72) Zarbe Haidari - By Allama Ghulam Rasool Qasmi 

Ye Kitab Rafizyo Aur Tafzeeliyo Neez Wo Sunni Hazraat Jo Hazrate Ali Radiallaho 
Ta'ala Anho Ki Shaan Mein Ghulu Se Kaam Lete Hain, In Sab Ke Radd Mein Likhi Gai 
Zabardast Kitab Hai Jis Pe Kasrat Se Akabir Ulama Ki Taqareez Maujood Hain 

(73) Saltanat -e- Mustafa - By Allama Mufti Ahmad Yaar Khan Nayeemi 

Ye Kitab Humare Nabi Alaihissalam Ke Ikhteyaraat Par Likhi Gai Hai Ke Allah Ta'ala 
Ne Aapko Kitna Mukhtar Banaya Hai 

(74) Badmazhabo Se Rishte - By Allama Mufti Jalaluddin Ahmad Amjadi 

Is Risale Mein Badmazhabo Se Mel Jol Ki Sharai Haisiyat Bayaan Ki Gai Hai, Unse 
Talluq Aur Rishtedari Ki Mazammat Bayaan Ki Gai Hai 

(75) Saniha -e- Karbala - By Allama Ghulam Rasool Qasmi 

Aap Is Risale Ko Waqiyaat -e- Karbala Par Sabse Mukhtasar Aur Motabar Keh Sakte 
Hain 

Is Mein Tehqeeqi Andaaz Apnaya Gaya Hai Aur Be Saro Paa Ki Riwayato Ko Naqal 
Nahin Kiya Gaya Hai Jaisa Ke Is Mauzu Par Likhi Gai Aksar Kutub Mein Dekhne Ko 
Milta Hai 

